Държавен вестник, бр. 24, 2004 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  24
3. сключва договори за дейностите, извърш-
вани от Национална компания “Пристанища”;
4. сключва и прекратява трудовите догово-
ри с работниците и служителите в Национална
компания “Пристанища”;
5. се отчита за своята дейност пред управи-
телния съвет.
(2) Генералният директор може да делегира
някои от правомощията си по ал. 1 на други
служители от Национална компания “Приста-
нища” след одобряване от управителния съвет.”
§ 52. Създава се чл. 115ж:
“Чл. 115ж. (1) Приходите на Национална
компания “Пристанища” се формират от:
1. цените и таксите по чл. 103б;
2. паричните постъпления от концесионни
възнаграждения или от възнагражденията по
договорите за извършване на пристанищни ус-
луги по чл. 116, ал. 3, т. 1 и от договорите за
извършване на дейности по чл. 116а, ал. 3;
3. приходи от собствена дейност;
4. лихви по депозити на собствени средства
и по просрочени плащания;
5. републиканския бюджет;
6. дейности, свързани с осъществяването на
предмета на дейност по чл. 115б, ал. 1 и 2.
(2) Средствата по ал. 1 се разходват за:
1. осъществяване предмета на дейност на
Национална компания “Пристанища” по
чл. 115б, ал. 1 и 2;
2. осигуряване безопасността на корабопла-
ването в каналите и акваторията на пристани-
щата за обществен транспорт с национално
значение;
3. демонтиране и изнасяне на съоръжения
по реда на чл. 63, ал. 4;
4. издръжка на Национална компания “Прис-
танища”.”
§ 53. Създава се чл. 115з:
“Чл. 115з. Държавата участва във финанси-
рането на дейностите по изграждането, поддър-
жането и развитието на пристанища за общес-
твен транспорт с национално значение, вклю-
чително в създаването, съхраняването и под-
държането на мощности и материални средст-
ва за осъществяване на отбранително-мобили-
зационни мероприятия на страната.”
§ 54. Създава се чл. 115и:
“Чл. 115и. (1) На основата на националната
програма по чл. 103а, ал. 2 Национална компа-
ния “Пристанища” изработва, а министърът на
транспорта и съобщенията утвърждава дълго-
срочна програма за изграждането, поддържа-
нето, ремонта, развитието, стопанисването и уп-
равлението на пристанищата за обществен тран-
спорт с национално значение, в това число за
предоставяне на концесии и за извършване на
пристанищните услуги по чл. 116, ал. 3, т. 1 и на
дейностите по чл. 116а.
(2) На основата на дългосрочната програма
по ал. 1 ежегодно до 31 октомври на предходна-
та година Национална компания “Пристанища”
представя за утвърждаване от министъра на
транспорта и съобщенията годишна програма
за следващата календарна година. Годишната
програма съдържа подробна информация за
приходите, разходите, инвестициите и финан-
сиранията.”
§ 55. Досегашният раздел V “Пристанищни
дейности и услуги” става раздел VII “Приста-
нищни дейности и услуги в пристанищата за
обществен транспорт”.
§ 56. Член 116 се изменя така:
“Чл. 116. (1) Услугите с търговски характер,
предоставяни в пристанищата за обществен
транспорт и извършвани от пристанищни опе-
ратори, са пристанищни услуги.
(2) Пристанищните услуги по ал. 1 се разде-
лят на следните категории:
1. морско-технически услуги—пилотаж, бук-
сировка (влачене или тласкане), швартоване,
снабдяване на корабите с вода, телефон и елек-
трическа енергия; приемане, съхраняване и
преработка на твърди и течни отпадъци от ко-
раби и други;
2. обработка на товари и поща—товарене,
разтоварване, подреждане, съхраняване, прео-
паковка на различни по тип товари, вътреш-
нопристанищен (терминален) превоз на това-
ри и поща и други;
3. пътнически услуги.
(3) В зависимост от технологията и органи-
зацията, необходими за осъществяване на при-
станищните услуги, те се разделят на услуги, за
извършването на които:
1. не е необходимо ползване на пристанищ-
на територия и/или на пристанищни съоръ-
жения;
2. е необходимо ползване на пристанищна
територия и/или на пристанищни съоръжения.
(4) Морско-техническата услуга по ал. 2,
т. 1—пилотаж, се извършва при условията и
по реда на Кодекса на търговското корабо-
плаване.
(5) Пристанищните услуги по ал. 2, т. 2 и 3
могат да се извършват само на пристанища за
обществен транспорт или на рейдове в тяхна-
та акватория, освен в случаи на бедствия в
териториално море или други извънредни об-
стоятелства.
(6) Министърът на транспорта и съобщени-
ята по предложение на Национална компания
“Пристанища” може със заповед да преустано-
ви дейността или да ограничи временно или
постоянно експлоатацията на пристанища, ко-
ито извършват пристанищни услуги в наруше-
ние на ал. 5.
(7) Заповедта по ал. 6 подлежи на обжалва-
не по съдебен ред.”
§ 57. Създава се чл. 116а:
“Чл. 116а. (1) Освен пристанищните услуги
по чл. 116 в пристанищата за обществен тран-
спорт могат да се извършват и съпътстващи
дейности.
(2) Дейностите по ал. 1 се извършват, при
условие че не пречат или няма да попречат на
извършването на пристанищните услуги.
(3) Дейностите по ал. 1 в пристанищата за
обществен транспорт с национално значение
може да се извършват от лица, сключили до-
говор, с който може да се учреди право на